Greek Legal Document

Category: 280

Content:
50. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 801 της 4/13 Οκτ. 1979 (ΦΕΚ Α΄ 235) Περί αναγνωρίσεως ονομασίας προελεύσεως οίνων Γουμένισσα. Έχοντες υπ’ όψει: 1.Τας διατάξεις του άρθρ. 4 και των παρ. 2β, 8α και 9β του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής» ως αντιστοίχως, αντικατεστάθησαν δια των παρ. 3 και 4 του άρθρ. 4 του Νόμ. 427/1976 «περί αντικαταστάσεως, συμπληρώσεως και καταργήσεως ενίων διατάξεων του Ν.Δ. 243/1969». 2.Την υπ’ αριθ. 5/13.6.79 γνωμοδότησιν της Κεντρικής Επιτροπής Προστασίας Οινοπαραγωγής (ΚΕΠΟ). 3.Την υπ’ αριθ. 963/1979 γνωμοδότησιν του Συμβουλίου της Επικρατείας, προτάσει του Υπουργού Γεωργίας, αποφασίζομεν: Άρθρον μόνον.-1.Αναγνωρίζονται και δικαιούνται της «ονομασίας προελεύσεως απλή» Γουμένισσα, οι ερυθροί ξηροί οίνοι, οι πληρούντες τας διατάξεις του παρόντος. 2.Οι οίνοι ονομασίας προελεύσεως Γουμένισσα πρέπει να παράγωνται εκ συνοινοποιήσεως σταφυλών των ποικιλιών Ξυνόμαυρο και Νεγκόσκα, Αμπελώνων της Κοινοτικής περιοχής ΓουμένισσαςΚιλκίς, εξαιρουμένων των αμπελώνων της περιοχής της κειμένης εντός των ορίων του αρδευτικού δικτύου. 3.Εις τον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. 16.Θ.γ.50 Προστασία Οίνου